गंगूबाई को बेस्ट फिल्म का अवॉर्ड; आलिया भट्ट को बेस्ट एक्ट्रेस; सलमान खान ने होस्ट किया शो
Filmfare Awards 2023: Rajkummar Rao and Alia Bhatt Win Best Actor and Actress Awards फिल्मफेयर अवॉर्ड्स 2023 का समापन हो चुका है। राजकुमार राव को जहां बेस्ट एक्टर का अवॉर्ड मिला। वहीं आलिया भट्ट को बेस्ट एक्ट्रेस के अवॉर्ड से नवाजा गया
फिल्मफेयर अवॉर्ड्स 2023 का समापन हो चुका है। राजकुमार राव को जहां बेस्ट एक्टर का अवॉर्ड मिला। वहीं आलिया भट्ट को बेस्ट एक्ट्रेस के अवॉर्ड से नवाजा गया। शो को सलमान खान ने होस्ट किया जबकि आयुष्मान खुराना और मनीष पॉल ने उनके साथ को-होस्ट का काम किया। गंगूबाई काठ‍ियावाड़ी को बेस्ट फिल्म का अवॉर्ड मिला है। संजय लीला भंसाली को इसी फिल्म के लिए बेस्ट डायरेक्टर का अवॉर्ड मिला है।
आलिया की गंगूबाई और राजकुमार की बधाई दो का रहा दबदबा
इस बार के फिल्म फेयर अवॉर्ड्स में आलिया भट्ट की गगूंबाई काठियावाड़ी और राजकुमार राव की बधाई दो का दबदबा रहा। इन फिल्मों को कई कैटेगरीज में अवॉर्ड्स मिले हैं। रणबीर कपूर की फिल्म ब्रह्मास्त्र भी पीछे नहीं रही है।
इसके गाने केसरिया के लिए बेस्ट प्लैबैक सिंगर का अवॉर्ड अरिजीत सिंह को मिला जबकि डायरेक्टर अयान मुखर्जी को फिल्म के VFX के लिए फिल्मफेयर अवॉर्ड मिला है।
अवॉर्ड्स विनर की पूरी लिस्ट यहां देखें..
एक नजर अवॉर्ड शो की तस्वीरों पर.. 
1954 में हुई थी इन अवॉर्ड्स की शुरुआत
फिल्मफेयर अवॉर्ड्स की शुरुआत 1954 में हुई थी। इस अवॉर्ड सेरेमनी का हर साल आयोजन होता है। पहली बार फिल्म 'दो बीघा जमीन' को इस अवॉर्ड से नवाजा गया था। अभी तक के रिकॉर्ड पर नजर डाले तो रणवीर सिंह की फिल्म 'गली बॉय' को सबसे ज्यादा 13 फिल्मफेयर अवॉर्ड मिले हैं। वहीं सबसे ज्यादा नॉमिनेशन (19 नॉमिनेशन) आमिर खान की फिल्म रंग दे बंसती को मिले हैं। सबसे ज्यादा अवॉर्ड (21 बार) लेखक और डायरेक्टर गुलजार को मिले हैं।
